Skanderborg: En svensk chauffør havde ikke helt styr på højderne, da han lørdag ved middagstid kørte på Skanderborgvej. Ifølge Sydøstjyllands Politi kørte manden ca. 50 km i timen, da han ville køre under motorvejsbroen.

Men chaufføren var ikke klar over, at kassen på lastbilen var for høj til broen, og derfor blev lastkassen revet af. Uheldet skete kl. 11.50, og ifølge politiet skete der ikke skader på broen.